מכונית פדלים

מכונית פדלים היא כלי רכב עם 4 גלגלים המונע בכוח אדם באמצעות דוושות. למכוניות פדלים כמה שימושים, הנפוצים בהם הם כצעצוע לילדים, לתיירות ולספורט.

 מבנה 
המבנה של מכוניות פדלים דומה במידה מסוימת לזה של אופניים, אבל עטוף במעטפת עיצובית שמדמה מכונית. חלקי המבנה כוללים:
 שלדה - בסיס מתכת (בעבר בעיקר פלדה, היום לעיתים אלומיניום או פלסטיק קשיח), שעליו מורכב כל הרכב.
 גלגלים - לרוב ארבעה גלגלים, לעיתים עם צמיגי גומי כדי לשפר אחיזה ונוחות נסיעה.
 מערכת הנעה - לעיתים מנגנון דמוי אופניים: זוג דוושות מחוברות לגלגל שיניים ולשרשרת, שמעבירים את הכוח לגלגלים האחוריים. בחלק מהדגמים אין שרשרת, אלא דוושות המחוברות ישירות לציר הגלגל.
 מערכת היגוי – גלגל הגה המחובר למנגנון מכני פשוט שמסובב את הציר הקדמי, כך שהגלגלים הקדמיים פונים יחד.
 מושב – בדגמים המשמשים כמשחק ילדים מושב יחיד (בדרך כלל), מותאם לילדים, ולעיתים ניתן להזזה כדי להתאים לאורך הרגליים. בדגמים המשמשים מבוגרים נפוצים עיצובים של שני מושבים (זה בצד זה), ארבעה ושישה. לעיתים מערכת ההנעה מאפשרת הפעלה על ידי שניים מהנוסעים.
 מרכב (עיצוב חיצוני) – לא תמיד קיים. אם קיים, לרוב עשוי מפח צבוע (בדגמים ישנים) או פלסטיק יצוק (בדגמים מודרניים), בצורת מכונית מרוץ, משאית קטנה או רכב שטח. 

במחצית הראשונה של המאה ה־20 ייצרו גם דגמים מפוארים ממתכת שנראו כמו מכוניות אמיתיות, ולעיתים שימשו גם לאספנים.

בחלק מהדגמים קיימים גם מעצורים ידניים, ברוב הדגמים העצירה נעשית באמצעות מנגנון ההנעה.

 שימושים 
 מכוניות צעצוע 
250px|ממוזער|שמאל|מכונית פדלים צעצוע מהמחצית הראשונה של המאה ה־20
השימוש הנפוץ ביותר במכוניות פדלים הוא כצעצוע לילדים. הפשוטות שבהן מיועדות לילדים בגילאי 4-2. אלו דגמים קטנים מאוד, קלים, לעיתים מפלסטיק, עם פדלים פשוטים ולעיתים גם עם מוט דחיפה להורה. אלו מתאימים לפעוטות שמתחילים לפתח תיאום תנועה. 

רוב מכוניות הפדלים בשוק מיועדות לגילאי 8-4, בדרך כלל עשויות פלסטיק מחוזק או מתכת קלה, כוללות מושב מתכוונן, גלגלים גדולים יותר ומערכת פדלים פשוטה (עם או בלי שרשרת). דגמים גדולים יותר לעיתים מיוצרים עם שלדה מתכתית יציבה, גלגלי גומי, ולעיתים גם בלם יד. אלו מיועדים לילדים גדולים יותר, עם דגש על עיצוב שנותן "תחושת רכב אמיתית".

מכוניות פדלים מאפשרות לילדים לתרגל תיאום בין רגליים לידיים, שיווי משקל ושליטה בכיוון. המכוניות משמשות לרוב לבילוי בחצר, בגינה או בפארק, לעיתים כחלק ממשחקי "נהיגה" המדמים מכונית אמיתית.

 תיירות 
בענף התיירות מתפקדות מכוניות הפדלים ככלי תחבורה חווייתי שמחבר בין בילוי, נופש ופעילות גופנית, תוך התאמה לקהל רחב - מילדים ועד משפחות וקבוצות מבוגרים. מאחר שמדובר בכלי לא ממונע, הוא משתלב היטב ברעיון של "תיירות ירוקה", בדגש על חוויה אקולוגית ואיטית יותר. רכיבה במכונית פדלים גם מאפשרת למשפחה לבלות יחד, תוך שילוב פעילות גופנית קלה עם חוויה חברתית.

השכרה של מכוניות פדלים נפוצה באתרי נופש הנמצאים באזורים מישוריים, לאורך חופי ים, טיילות ופארקים גדולים. הכלים הללו מגיעים בדרך כלל עם 2–4 מושבים, ולעיתים גם עם מושבי ילדים נוספים.

בערים תיירותיות רבות באירופה קיימים מסלולים ייעודיים לרכבי פדלים, כחלק מהיצע האטרקציות למבקרים. לעיתים מוצעים גם סיורים בתשלום, כאשר במכונית מדווש מדריך טיולים.

אטרקציה מיוחדת לקבוצות גדולות של מבוגרים הן  - מכונית פדלים המאפשרת דיווש קבוצתי תוך שתיית בירה.

 מרוצים 

במדינות רבות מתקיימים . ב, צרפת ואיטליה מתקיימות אליפויות ארציות, ובבריטניה ובהונג קונג מתקיימים גם מרוצים נגד השעון של 24 שעות. מכוניות פדלים המשמשות למרוצים הן מכוניות קלות משקל, שנבנו אך ורק למטרת מרוץ ואינן מתאימות לשימוש אחר.

 ראו גם 

 ריקשה
 סירת פדלים

 קישורים חיצוניים 

קטגוריה:אמצעי הסעה לא ממונעים
קטגוריה:צעצועים
קטגוריה:תיירות בת קיימא
קטגוריה:פנאי
קטגוריה:פעילות גופנית